6o A. F. Otto, 



Vena cava superior in Arctomye duplex est ; vena iugula- 

 ris interna propter tenuitatem vix cognosci potest, externa 

 autem ampla, magnum cum vena subclavia circa claviculam 

 format circulum, et tunc modo solito per canalem tempora- 

 lem cum sinu cerebri laterali coniungitur, cuius ramus po- 

 sterior, admodum parvus, magis in venas medullae spinalis, 

 quam in venam iugularem internam, desinit; vena cerebri la- 

 teralis sub ramo arteriae carotidis laterali percurrit. 



Interna Arctomyos auris haec obtulit: in universum mag- 

 na dici debet, tamen interne parum prosilit, nec crista in 

 angulo gaudet; bulla ossea praegrandis et paene haemisphae- 

 rica; tantum externe propter mandibulae processum, sub ma- 

 sticatione vicinum, paullulum complanata, interne cavum exhi- 

 bet amplissimum, septis pluribus incompletis in cellulas divi- 

 sum; ex his maiores sunt c jperior quaedam et anterior, ossi- 

 culis destinata et canali arterioso valde prominente finita; 

 deinde inferior quaedam magna, cochleam in medio osten- 

 dens; denique tertia, sc. superior et posterior. A superiori 

 baseos cochleae parte, nec non a posteriori et interiori parie- 

 tum tympani parte, lamina quaedam ossea prorsum prominet, 

 stapedem, incudem atque canalis arteriosi partem obtegens et 

 anteriora versus margine recto, usque ad mallei manubrium 

 protracto, finita. Meatus auditorius externus magnus, satis 

 longus, paullulum prominens et oblique descendens, quare eius 

 apertura ovalis oblique extrorsum et sursum spectat. Tym- 

 panum magnum et rotundum contra regulam animalium, sub 

 terra degentium, neutiquam obliqua, sed paene perpendicularis 

 est. In fundo tympani supra et ante cochleam profunda ob- 

 servatur pro musculo tensore tympani fovea, quae etiam tu- 

 bae Eustachianae admodum brevi ortum praebet. Ossicula 

 adhuc melius, quam in aliis Gliribus, firmata inveniuntur, 

 dum malleus manubrio suo ad prominentis laminae osseae 



